《题白云丈室》
元代·张昱

空门真足了吾生，一到翛然万虑轻。下榻偶然清话久，推窗唯见白云横。

银煎瀹茗沙弥黠，宿火添香侍者清。甚愧主僧知我辈，碧纱窗染待题名。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。